ddrg/super_eurlex huggingface dataset:
Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού του Συμβουλίου (ΕΚ) αριθ. 54/1999, για την κατανομή, για το 1999, των ποσοστώσεων αλιευμάτων της Κοινότητας στα ύδατα της Γροιλανδίας (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 1 παράγραφος 2 του Τρίτου Πρωτοκόλλου [1], η Κοινότητα δικαιούται το 70% του μεριδίου της Γροιλανδίας όσον αφορά τον καπελάνο. Η διάταξη αυτή πρέπει να εξεταστεί λαμβάνοντας υπόψη το γεγονός ότι το απόθεμα καπελάνου στα ύδατα της ανατολικής Γροιλανδίας αποτελεί αντικείμενο κοινής διαχείρισης από την Γροιλανδία, την Ισλανδία και τη Νορβηγία. Οι τριμερείς διαβουλεύσεις του τρέχοντος έτους οδήγησαν σε συμφωνία, βάσει της οποίας το σχετικό TAC ορίστηκε σε 1 285 000 τόνους για το 1999. Βάσει του Τρίτου Πρωτοκόλλου, η ποσόστωση αλιευμάτων για την Κοινότητα στα ύδατα της Γροιλανδίας θα ανέλθει σε 98 945 τόνους και, μετά την αφαίρεση των ποσοτήτων που χορηγήθηκαν στις Νήσους Φερόε, στην Ισλανδία και στη Νορβηγία, η καθαρή ποσόστωση που διατίθεται για τα κράτη μέλη θα ανέλθει σε 48 945 τόνους.

[1] ΕΕ. L 351, 31.12.1994, σ. 1.

Ο κανονισμός του Συμβουλίου (ΕΚ) αριθ. 54/1999 [2] καθόρισε την αντίστοιχη κοινοτική ποσόστωση αλιευμάτων σε 109 340 τόνους με βάση TAC ύψους 1 420 000 τόνων.

[2] ΕΕ. L 13, 18.1.1999, σ. 81.

Στόχος της παρούσας πρότασης είναι η εφαρμογή των μέτρων που απορρέουν από την μεταβολή του σχετικού TAC.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού του Συμβουλίου (ΕΚ) αριθ. 54/1999, για την κατανομή, για το 1999, των ποσοστώσεων αλιευμάτων της Κοινότητας στα ύδατα της Γροιλανδίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό του Συμβουλίου (ΕΟΚ) αριθ. 3760/92 της 20ης Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια [3] και ιδίως το άρθρο 8 παράγραφος 4,

[3] ΕΕ. L 389, 31.12.1992, σ. 1. Κανονισμός που τροποποιήθηκε από τον κανονισμό (ΕΚ) αριθ. 1181/98 (ΕΕ. L 164, 9.6.1998, σ. 1).

την πρόταση της Επιτροπής,

Εκτιμώντας:

(1) ότι ο κανονισμός του Συμβουλίου (ΕΚ) αριθ. 54/1999 [4] καθόρισε για το 1999 τις κοινοτικές ποσοστώσεις αλιευμάτων για τον καπελάνο στα ύδατα της Γροιλανδίας με βάση το TAC για το 1998/99*

[4] ΕΕ. L 13, 18.1.1999, σ. 81.

(2) ότι, εν τω μεταξύ, η αναθεώρηση του σχετικού TAC είχε ως αποτέλεσμα μεταβολή του μεριδίου που διατίθεται στην Κοινότητα*

(3) ότι ο κανονισμός (ΕΚ) αριθ. 54/1999 πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Στο παράρτημα I του κανονισμού (ΕΚ) αριθ. 54/1999, η κατανομή κοινοτικών αλιευτικών ποσοστώσεων για τον καπελάνο τροποποιείται σύμφωνα με το παράρτημα του παρόντος κανονισμού.

’ρθρο 2

Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Κατανομή κοινοτικών αλιευτικών ποσοστώσεων στα ύδατα της Γροιλανδίας για το 1999

>ΘΕΣΗ ΠIΝΑΚΑ>
Πρόταση κανονισμού (ΕΚ) του Ευρωπαϊκού Κοινοβουλίου και του Συμβουλίου που παρατείνει την ισχύ του κανονισμού (ΕΚ) αριθ. 443/97 σχετικά με τις δράσεις ενίσχυσης των εκριζωθέντων πληθυσμών στις αναπτυσσόμενες χώρες της Ασίας και της Λατινικής Αμερικής

(2000/C 021 E/12)

COM(1999) 443 τελικό - 1999/0194(COD)

(Υποβλήθηκε από την Επιτροπή στις 15 Σεπτεμβρίου 1999)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 179, παράγραφος 1,

την πρόταση της Επιτροπής,

αποφασίζοντας σύμφωνα με τη διαδικασία του άρθρου 251 της συνθήκης,

Εκτιμώντας:

(1) ότι ο κανονισμός (ΕΚ) αριθ. 443/97 του Συμβουλίου σχετικά με τις δράσεις ενίσχυσης των εκριζωθέντων πληθυσμών στις αναπτυσσόμενες χώρες της Ασίας και της Λατινικής Αμερικής παύει να ισχύει στις 31 Δεκεμβρίου 1999·

(2) ότι θεωρείται σκόπιμο να παραταθεί η ισχύς του κανονισμού έως τις 31 Δεκεμβρίου 2000 και, συγχρόνως, να προσαρμοσθεί το ποσό της δημοσιονομικής αναφοράς καθώς και η σχετική περίοδος, που αναφέρονται στο άρθρο 6, παράγραφος 1 του κανονιμού (ΕΚ) αριθ. 443/97,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το άρθρο 14, δεύτερο εδάφιο, του κανονισμού (ΕΚ) αριθ. 443/97 του Συμβουλίου αντικαθίσταται από τα εξής: "Εφαρμόζεται έως τις 31 Δεκεμβρίου 2000"

2. Το άρθρο 6, παράγραφος 1, του κανονισμού (ΕΚ) αριθ. 443/97 του Συμβουλίου αντικαθίσταται από τα εξής:

"1. Η εκ μέρους της Κοινότητας χρηματοδότηση των δράσεων, σύμφωνα με το άρθρο 1, καλύπτει περίοδο πέντε ετών (1996-2000).

Το ποσό της δημοσιονομικής αναφοράς για την εφαρμογή του παρόντος προγράμματος, για την περίοδο 1996 έως 2000 ανέρχεται σε 280 εκατομμύρια ευρώ.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή, στα πλαίσια των δημοσιονομικών προοπτικών."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Πρόταση κανονισμού (ΕΚ) του Συμβουλίου σχετικά με την κατανομή των ποσοτήτων σιτηρών που καθορίζονται στη Σύμβαση Επισιτιστικής Βοήθειας του 1995 - Για την περίοδο από 1ης Ιουλίου 1998 έως 30 Ιουνίου 1999

(2000/C 021 E/11)

COM(1999) 384 τελικό - 1999/0162(CNS)

(Υποβλήθηκε από την Επιτροπή στις 28 Ιουλίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας,

τον κανονισμό (ΕΚ) αριθ. 1292/96 του Συμβουλίου, σχετικά με την πολιτική και τη διαχείριση της επισιτιστικής βοήθειας και των ειδικών δράσεων στήριξης για την επισιτιστική ασφάλεια(1) και ιδίως το άρθρο 21.

την πρόταση της Επιτροπής(2),

τη γνώμη του Ευρωπαϊκού Κοινοβουλίου(3),

Εκτιμώντας:

ότι η σύμβαση επισιτιστικής βοήθειας του 1995, η οποία έχει συναφθεί για περίοδο τριών ετών, εφαρμόζεται προσωρινά στην Κοινότητα από την 1η Ιουλίου 1995 και άρχισε να ισχύει στις 8 Ιουλίου 1996,

ότι η σύμβαση επισιτιστικής βοήθειας ίσχυε μέχρι τις 30 Ιουνίου 1998, αλλά ότι, δυνάμει του άρθρου 22 παράγραφος 2, παρατάθηκε έως τις 30 Ιουνίου 1999,

ότι, σύμφωνα με το άρθρο 21 παράγραφος 1 του κανονισμού (ΕΚ) αριθ. 1292/96, το Συμβούλιο καθορίζει το μερίδιο που καταλογίζεται στην Κοινότητα από τη συνολική ποσότητα της βοήθειας σε σιτηρά την οποία πρέπει να παράσχουν η Κοινότητα και τα κράτη μέλη της σύμφωνα με τη σύμβαση επισιτιστικής βοήθειας· ότι, συνεπώς, πρέπει να καθοριστεί η κατανομή για την περίοδο από 1ης Ιουλίου 1998 έως 30 Ιουνίου 1999,

ότι, σύμφωνα με το άρθρο 21 παράγραφος 2 του κανονισμού (ΕΚ) αριθ. 1292/96, η Επιτροπή αναλαμβάνει το συντονισμό της Κοινότητας και των κρατών μελών της όσον αφορά την παροχή της βοήθειας σε σιτηρά της σύμβασης επισιτιστικής βοήθειας και μεριμνά ούτως ώστε η συνολική συνεισφορά της Κοινότητας και των κρατών μελών της να καλύπτει τουλάχιστον τις ποσότητες που προβλέπει η σύμβαση αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ

Άρθρο 1

Επί των 1755000 τόνων σιτηρών που συνιστούν την ελάχιστη ετήσια συνεισφορά την οποία οφείλουν να παρέχουν η Κοινότητα και τα κράτη μέλη της βάσει της σύμβασης επισιτιστικής βοήθειας του 1995, το μερίδιο της Κοινότητας ανέρχεται σε 1040800 τόνους για την περίοδο από 1ης Ιουλίου 1998 έως 30 Ιουνίου 1999.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 166 της 5.7.1996, σ. 1.

(2) ΕΕ C 112 της 10.4.1997, σ. 13.

(3) ΕΕ C 167 της 2.6.1997.

Σχέδιο απόφασης των αντιπροσώπων των κρατών μελών που συνήλθαν στα πλαίσια του Συμβουλίου - Να καταχωρηθεί στα πρακτικά του Συμβουλίου

Οι αντιπρόσωποι των κρατών μελών που συνήλθαν στα πλαίσια του Συμβουλίου αποφάσισαν, με βάση το σχέδιο κατανομής που συνοδεύει την πρόταση της Επιτροπής, την κατωτέρω κατανομή των 714200 τόνων σιτηρών, που αποτελούν την ετήσια ελάχιστη συνεισφορά την οποία πρέπει να παράσχουν τα κράτη μέλη βάσει της σύμβασης επισιτιστικής βοήθειας του 1995 κατά την περίοδο από 1ης Ιουλίου 1998 έως 30 Ιουνίου 1999.

>ΘΕΣΗ ΠΙΝΑΚΑ>
Μη διατύπωση αντιρρήσεων σε μια κοινοποιηθείσα συγκέντρωση (Υπόθεση IV/M.1172 - Fortis AG/Generale Bank) (98/C 253/04) (Κείμενο που παρουσιάζει ενδιαφέρον για τον ΕΟΧ)

Στις 24 Ιουνίου 1998, η Επιτροπή αποφάσισε να μη διατυπώσει αντιρρήσεις για την ανωτέρω κοινοποιηθείσα συγκέντρωση και να την αναγνωρίσει ως σύμφωνη με την κοινή αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΟΚ) αριθ. 4064/89 του Συμβουλίου. Το πλήρες κείμενο της απόφασης διατίθεται μόνο στην αγγλική γλώσσα και θα δημοσιοποιηθεί αφού διαγραφούν τα επαγγελματικά απόρρητα που ίσως περιέχει. Θα διατίθεται:

- υπό έντυπη μορφή μέσω των γραφείων πωλήσεως της Υπηρεσίας Επισήμων Εκδόσεων των Ευρωπαϊκών Κοινοτήτων (βλέπε οπισθόφυλλο),

- υπό ηλεκτρονική μορφή «CEN» στη βάση δεδομένων Celex, όπου φέρει αριθμό εγγράφου 398Μ1172. Το Celex είναι το αυτοματοποιημένο σύστημα τεκμηρίωσης του κοινοτικού δικαίου 7 για περισσότερες πληροφορίες σχετικά με συνδρομές απευθυνθείτε στην ακόλουθη διεύθυνση:

EUR-OP

Information, Marketing and Public Relations (OP/4B)

2, rue Mercier

L-2985 Luxembourg

Τηλέφωνο (352) 29 29-42455 7 φαξ (352) 29
Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την παράταση της διεθνούς συμφωνίας του 1992 για τη ζάχαρη

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η διεθνής συμφωνία για τη ζάχαρη τέθηκε σε ισχύ την 1η Ιανουαρίου 1993 μέχρι τις 31 Δεκεμβρίου του 1995 και έχει παραταθεί δύο φορές για περίοδο δύο ετών, και ως εκ τούτου αναμένεται να λήξει στις 31 Δεκεμβρίου 1999.

2. Κατά τη συνεδρίαση του διεθνούς συμβουλίου ζάχαρης στις 27 Μαΐου 1999 θα προταθεί η παράταση της συμφωνίας για μια περαιτέρω περίοδο δύο ετών μέχρι τις 31 Δεκεμβρίου 2001, σύμφωνα με τις διατάξεις του άρθρου 45 παράγραφος 2 της συμφωνίας.

3. Η εισφορά της Ευρωπαϊκής Κοινότητας στον διοικητικό προϋπολογισμό του διεθνούς οργανισμού ζάχαρης, που αναφέρεται στο κονδύλιο Β7-8210 του προϋπολογισμού της Ευρωπαϊκής Ένωσης, δεν επηρεάζεται από την προτεινόμενη απόφαση.

4. Σκοπός της παρούσας πρότασης είναι να εξουσιοδοτηθεί η Επιτροπή για να ψηφίσει υπέρ της παράτασης της συμφωνίας εκ μέρους της Κοινότητας.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την παράταση της διεθνούς συμφωνίας του 1992 για τη ζάχαρη

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 και το άρθρο 228 παράγραφος 3 πρώτο εδάφιο,

την πρόταση της Επιτροπής (1),

(1) ΕΕ

Εκτιμώντας:

(1) ότι η διεθνής συμφωνία του 1992 για τη ζάχαρη, η οποία έχει συναφθεί από την Κοινότητα με την απόφαση 92/580/ΕΟΚ του Συμβουλίου (2), παραμένει σε ισχύ μέχρι τις 31 Δεκεμβρίου 1999 εκτός εάν παραταθεί πέραν της ημερομηνίας αυτής με απόφαση του διεθνούς συμβουλίου ζάχαρης για περίοδο που δεν υπερβαίνει τα δύο έτη* ότι η παράταση της συμφωνίας αυτής είναι προς το συμφέρον της Κοινότητας* ότι η Επιτροπή η οποία εκπροσωπεί την Κοινότητα στο διεθνές συμβούλιο ζάχαρης θα πρέπει συνεπώς να εξουσιοδοτηθεί για να ψηφίσει υπέρ αυτής της παράτασης,

(2) ΕΕ L 379 της 23.12.1992, σ. 15.

ΑΠΟΦΑΣΙΖΕΙ:

Άρθρο μόνο

Η Επιτροπή, εκπροσωπώντας την Κοινότητα στο διεθνές συμβούλιο ζάχαρης, ψηφίζει υπέρ της διετούς παράτασης της διεθνούς συμφωνίας του 1992 για τη ζάχαρη.

Βρυξέλλες, ...

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>
Δεύτερη τροποποιημένη πρόταση του Ευρωπαϊκού Κοινοβουλίου και του Συμβουλίου σχετικά με σειρά κατευθυντηρίων γραμμών, συμπεριλαμβανομένου του καθορισμού έργων κοινού ενδιαφέροντος για τα διευρωπαϊκά δίκτυα ηλεκτρονικής ανταλλαγής δεδομένων μεταξύ διοικήσεων (IDA) (Κείμενο που παρουσιάζει ενδιαφέρον για τον ΕΟΧ)

’ρθρο 4, σημείο ζ

Αρχική πρόταση

δημιουργούν με άλλον τρόπο άμεσα οφέλη για τους πολίτες της Ευρωπαϊκής Ένωσης.

Τροποποιημένη πρόταση

(βάσει της τροπολογίας 1 του Κοινοβουλίου)

δημιουργούν οφέλη για τα πρόσωπα της Ευρωπαϊκής Ένωσης.

Παράρτημα, τμήμα Α, παρ. 3 (παρ. 5 στην κοινή θέση)

Αρχική πρόταση

Εφαρμογή των δικτύων εκείνων τα οποία, στο πλαίσιο των πολιτικών και δραστηριοτήτων της Κοινότητας και λόγω απροβλέπτων περιστάσεων, απαιτούνται επειγόντως για τη στήριξη της δράσης της Κοινότητας και των κρατών μελών, μεταξύ άλλων για την προστασία της υγείας και της ζωής των ανθρώπων, των ζώων και των φυτών, των δικαιωμάτων των Ευρωπαίων καταναλωτών, ή των θεμελιωδών συμφερόντων της Κοινότητας.

Τροποποιημένη πρόταση

(βάσει της τροπολογίας 2 του Κοινοβουλίου)

Εφαρμογή των δικτύων εκείνων τα οποία, στο πλαίσιο των πολιτικών και δραστηριοτήτων της Κοινότητας και λόγω απροβλέπτων περιστάσεων, απαιτούνται επειγόντως για τη στήριξη της δράσης της Κοινότητας και των κρατών μελών, μεταξύ άλλων για την προστασία της υγείας και της ζωής των ανθρώπων, των ζώων και των φυτών, των δικαιωμάτων των Ευρωπαίων καταναλωτών, τών συνθηκών διαβίωσης των προσώπων που ζουν στην Ευρωπαϊκή Ένωση, ή των θεμελιωδών συμφερόντων της Κοινότητας
Πρόταση απόφασης του Συμβουλίου σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές

(1999/C 143/09)

COM(1999) 155 τελικό - 1999/0086(ACC)

(Υποβλήθηκε από την Επιτροπή στις 9 Απριλίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 Ω σε συνδυασμό με το άρθρο 228 παράγραφος 2 πρώτη φράση και την πρώτη υποπαράγραφο του άρθρου 228 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι σύμφωνα με το άρθρο 130 Υ της συνθήκης, η πολιτική της Κοινότητας στον τομέα της συνεργασίας για την ανάπτυξη πρέπει να προωθεί τη βιώσιμη οικονομική και κοινωνική ανάπτυξη των αναπτυσσομένων χωρών, την αρμονική και σταδιακή ενσωμάτωσή τους στην παγκόσμια οικονομία και την καταπολέμηση της φτώχειας σε αυτές τις χώρες·

ότι η Κοινότητα, προκειμένου να επιτύχει τους στόχους της στον τομέα των εξωτερικών σχέσεων, είναι σκόπιμο να εγκρίνει τη συμφωνία συνεργασίας μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία συνεργασίας μεταξύ της Ευρωπαϊκής Κοινότητας και της Λαϊκής Δημοκρατίας του Μπανγκλαντές.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην ανακοίνωση που προβλέπει το άρθρο 20 της συμφωνίας(1).

Άρθρο 3

Η Επιτροπή, επικουρούμενη από τους εκπροσώπους των κρατών μελών, εκπροσωπεί την Κοινότητα στη μικτή επιτροπή που προβλέπεται στο άρθρο 12 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

(1) Η ημερομηνία ενάρξεως ισχύος της συμφωνίας συνεργασίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με φροντίδα της Γενικής Γραμματείας του Συμβουλίου.
Πρόταση κανονισμού του Συμβουλίου που τροποποιεί τον κανονισμό (ΕΚ) αριθ. 723/97 για την υλοποίηση προγραμμάτων δράσης των κρατών μελών στον τομέα των ελέγχων των δαπανών του ΕΓΤΠΕ, τμήμα Εγγυήσεων

(1999/C 137/08)

COM(1999) 169 τελικό - 1999/0091(CNS)

(Υποβλήθηκε από την Επιτροπή στις 16 Απριλίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

(1) ότι, δυνάμει του άρθρου 8 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, σχετικά με τη χρηματοδότηση της κοινής γεωργικής πολιτικής(1), όπως τροποποιήθηκε τελευταία με τον κανονισμό (ΕΚ) αριθ. 1287/95, της 22ας Μαΐου 1995(2), τα κράτη μέλη λαμβάνουν τα απαραίτητα μέτρα για να διασφαλίσουν την ακρίβεια και την τακτικότητα των ενεργειών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), για να προλαμβάνονται και να καταγγέλλονται οι παρατυπίες και για την ανάκτηση των απωλεσθέντων ποσών λόγω παρατυπιών ή αμέλειας·

(2) ότι, δυνάμει του άρθρου 1 του κανονισμού (ΕΚ) αριθ. 723/97 του Συμβουλίου(3), η Κοινότητα συμμετέχει στις δαπάνες των κρατών μελών για την υλοποίηση νέων προγραμμάτων δράσεων που προκύπτουν από νέες κοινοτικές υποχρεώσεις και τα οποία εγκρίνει η Επιτροπή και έχουν στόχο τη βελτίωση της δομής ή της αποτελεσματικότητας των ελέγχων των δαπανών του ΕΓΤΠΕ, τμήμα Εγγυήσεων·

(3) ότι, για να ενισχυθούν οι έλεγχοι στον τομέα του ΕΓΤΠΕ, τμήμα Εγγυήσεων, θα πρέπει να προβλεφθεί η χρηματοδοτική συμμετοχή της Κοινότητας εφόσον η Επιτροπή απαιτεί κατ' εξαίρεση από τα κράτη μέλη να διεξάγουν σε ορισμένους τομείς ένα ποσοστό ελέγχων αισθητά ανώτερο σε σχέση με το ελάχιστο ποσοστό που καθορίζεται από άλλους κανονισμούς.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 723/97 τροποποιείται ως ακολούθως:

Προστίθεται το ακόλουθο άρθρο 5α:

"Άρθρο 5α

Εντός του ορίου των διαθέσιμων κονδυλίων στο πλαίσιο του προϋπολογισμού, η Επιτροπή δύναται, δυνάμει του παρόντος κανονισμού, να συγχρηματοδοτήσει, με συμμετοχή έως 50 %, τις συμπληρωματικές δαπάνες που προκύπτουν από τη διεξαγωγή συμπληρωματικών ελέγχων, εφόσον η Επιτροπή απαιτήσει κατ' εξαίρεση από τα κράτη μέλη να διεξάγουν σε ορισμένους τομείς αισθητά υψηλότερο ποσοστό ελέγχων σε σχέση με το ελάχιστο ποσοστό που καθορίζεται σε άλλους κανονισμούς.

Οι εν λόγω δαπάνες δεν δύναται να καλύπτουν τα έξοδα προσωπικού και τα έξοδα που πραγματοποιούνται συνήθως δυνάμει του άρθρου 1 παράγραφος 4 του κανονισμού (ΕΟΚ) αριθ. 729/70 του Συμβουλίου."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 94 της 28.4.1970, σ. 13.

(2) ΕΕ L 125 της 8.6.1995, σ. 1.

(3) ΕΕ L 108 της 25.4.1997, σ. 6.
>Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων

(1999/C 110/09)

COM(1999) 102 τελικό - 1999/0065(CNS)

(Υποβλήθηκε από την Επιτροπή στις 8 Μαρτίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,

την πρόταση της Επιτροπής, η οποία υπεβλήθη μετά από γνωμοδότηση της επιτροπής υπηρεσιακού κανονισμού,

τη γνώμη του Ευρωπαϊκού Κοινοβουλίου,

τη γνώμη του Δικαστηρίου,

τη γνώμη του Ελεγκτικού Συνεδρίου,

Εκτιμώντας:

ότι, προκειμένου να κατοχυρωθεί η ισότητα μεταχείρισης μεταξύ των διερμηνέων συνεδρίων που προσλαμβάνονται για λογαριασμό των κοινοτικών οργάνων και οργανισμών, οι διερμηνείς αυτοί πρέπει να υπόκεινται στο ίδιο νομικό καθεστώς·

ότι πρέπει ως εκ τούτου όλοι οι διερμηνείς συνεδρίων να προσλαμβάνονται ως επικουρικοί υπάλληλοι υπαγόμενοι στον τίτλο ΙΙΙ του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων·

ότι προς το σκοπό αυτό πρέπει να προστεθεί ένα νέο εδάφιο στο άρθρο 78 του τίτλου ΙΙΙ του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Προστίθεται στο άρθρο 78 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, το ακόλουθο εδάφιο: "Οι ίδιες διατάξεις πρόσληψης και αποδοχών που ισχύουν για τους διερμηνείς συνεδρίων που προσλαμβάνονται από το Ευρωπαϊκό Κοινοβούλιο εφαρμόζονται όσον αφορά τους επικουρικούς υπαλλήλους που προσλαμβάνονται από την Επιτροπή υπό την ιδιότητα του διερμηνέα συνεδρίων για λογαριασμό των κοινοτικών οργάνων και οργανισμών

".

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
>Πρόταση απόφασης του Συμβουλίου σχετικά με τη συμμετοχή της Κοινότητας στο ευρωπαϊκο κέντρο παρακολούθησης του οπτικοακουστικού τομέα

(1999/C 110/10)

COM(1999) 111 τελικό - 1999/0066(CNS)

(Υποβλήθηκε από την Επιτροπή στις 12 Μαρτίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 103 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

(1) ότι το ψήφισμα (97) 4 που εξεδόθη από την επιτροπή υπουργών του Συμβουλίου της Ευρώπης στις 20 Μαρτίου 1997 επιβεβαίωσε το ευρωπαϊκό παρατηρητήριο του οπτικοακουστικού τομέα που συστάθηκε αρχικά με το ψήφισμα (92) 70 της επιτροπής υπουργών της 15ης Δεκεμβρίου 1992·

(2) ότι τα κράτη μέλη είναι μέλη του ευρωπαϊκού παρατηρητηρίου του οπτικοακουστικού τομέα·

(3) ότι στις ... 1999, το Συμβούλιο εξέδωσε την απόφαση .../.../ΕΚ περί της καθιέρωσης κοινοτικής υποδομής στατιστικών πληροφοριών όσον αφορά τη βιομηχανία και τις αγορές του οπτικοακουστικού και άλλων συναφών τομέων(1)·

(4) ότι είναι αναγκαίο να εξασφαλιστεί συμπληρωματικότητα μεταξύ των εργασιών που έχουν αναληφθεί στο πλαίσιο της προαναφερόμενης απόφασης του Συμβουλίου και των εργασιών του ευρωπαϊκού παρατηρητηρίου του οπτικοακουστικού τομέα·

(5) ότι το ευρωπαϊκό παρατηρητήριο του οπτικοακουστικού τομέα συμβάλλει στην ενίσχυση της ανταγωνιστικότητας της οπτικοακουστικής βιομηχανίας της Κοινότητας, μεταξύ άλλων και με τη βελτίωση της ανταλλαγής πληροφοριών και την προβολή σαφέστερης εικόνας της αγοράς,

ΑΠΟΦΑΣΙΣΕ ΤΑ ΕΞΗΣ:

Άρθρο 1

Η Κοινότητα καθίσταται μέλος του ευρωπαϊκού παρατηρητηρίου του οπτικοακουστικού τομέα.

Άρθρο 2

Η Επιτροπή εκπροσωπεί την Κοινότητα στις σχέσεις της με το Ευρωπαϊκό παρατηρητήριο το οπτικοακουστικού τομέα.

Άρθρο 3

Οι πιστώσεις που απαιτούνται για την οικονομική συμμετοχή της Κοινότητας στον προϋπολογισμό λειτουργίας το ευρωπαϊκού παρατηρητηρίου το οπτικοακουστικού τομέα τυγχάνουν της έγκρισης της αρμόδιας για τον προϋπολογισμό αρχής σύμφωνα με τις ισχύουσες δημοσιονομικές προοπτικές.

Άρθρο 4

Η παρούσα απόφαση παύει να ισχύει την τελευταία ημέρα του τελευταίου μήνα του πέμπτου έτους από το έτος έκδοσής της.

Άρθρο 5

Πριν από το τέλος του τρίτου έτους από το έτος έκδοσης της παρούσας απόφασης, καθώς επίσης και μετά τη λήξη της εν λόγω απόφασης, η Επιτροπή υποβάλλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή έκθεση σχετικά με την εφαρμογή της.

(1) ΕΕL ...